Վիկտոր Օշիմեն

**Վիկտոր Ջեյմս Օշիմեն** (,) նիգերիացի ֆուտբոլիստ, Իտալական «Նապոլի» ակումբի և Նիգերիայի հավաքականի հարձակվող։ Վարձավճարով հանդես է գալիս «Գալաթասարայ» ակումբում։

## Ակումբային կարիերա
[thumb|left|150px|Օշիմենը «[Նապոլի (ֆուտբոլային ակումբ)|Նապոլիի» կազմում»]]
[thumb|left|190px|Օշիմենը «[Լիլ ՖԱ|Լիլի» կազմում]]
Օշիմենը կարիերան սկսել է հայրենիքում՝ «Ալտիմիտ Սթրայքերս» ակումբում։ 2015 թվականին պատանեկան աշխարհի առաջնությունից հետո ֆուտբոլիստով սկսել են հետաքրքրվել Միլանի «Ինտերը» և Դորտմունդի «Բորուսիան», իսկ լոնդոնյան «Արսենալը» և գերմանական «Վոլֆսբուրգը» հրավիրել են դիտման։ Հունվարի վերջին Վիկտորը պայմանագիր է կնքել գերմանական ակումբի հետ, մինչև 2017 թվականի հունվարը, 2017 թվականի մայիսի 13-ին Մյոնխենգլադբախի «Բորուսիայի» դեմ խաղում նա իր նորամուտը նշել է Բունդեսլիգայում՝ երկրորդ խաղակեսում փոխարինելով Պոլ-Ժորժ Նտեպային։

2018 թվականի ամռանը Օշիմենը վարձակալությամբ տեղափոխվել է բելգիական «Շառլերուա»։ Նույն թվականի սեպտեմբերի 1-ին «Մուսկրոն Պերուվելզի» դեմ խաղում նա նորամուտը նշել է Ժյուպիլե լիգայում։ Սեպտեմբերի 22-ին «Վասլանդ Բեվերենի» դեմ խաղում Վիկտորը խփել է իր առաջին գոլը «Շարլերուայի» կազմում։ Վարձակալության ժամկետի ավարտից հետո բելգիական ակումբը գնել է խաղացողի տրանսֆերը 3.5 միլիոն եվրոյով։ 2019 թվականի ամռանը խաղացողով հետաքրքրվում էր Մոսկվայի «Դինամոն»՝ հարձակվողի համար առաջարկելով 15 միլիոն եվրո։ Սակայն խաղացողը չէր ցանկանում տեղափոխվել Ռուսաստան։

2019 թվականի օգոստոսին, տրանսֆերի գնումից մեկ ամիս անց, Օշիմենը 12 միլիոն եվրոյով տեղափոխվել է ֆրանսիական «Լիլ» ակումբին՝ կնքելով 5 տարվա պայմանագիր։ Օգոստոսի 11-ին «Նանտի» դեմ խաղում նա նորամուտը նշել է Լիգա 1-ում։ Նույն խաղում Վիկտորը «դուբլ» է կատարել՝ խփելով իր առաջին գոլերը «Լիլի» կազմում։ Չեմպիոնների լիգայի խաղերում անգլիական «Չելսիի» դեմ և իսպանական «Վալենսիայի» նա գոլ է խփել։

2020 թվականի հուլիսի 31-ին իտալական «Նապոլին» հայտարարել է Օշիմենի հետ պայմանագիր կնքելու մասին՝ ակումբի համար ռեկորդային 70 միլիոն եվրոյով՝ հնարավոր հավելավճարներով մինչև 10 միլիոն եվրո որպես բոնուսներ։ Այդ բանից հետո Վիկտորը դարձել է պատմության մեջ ամենաթանկ աֆրիկացի ֆուտբոլիստը։ Սեպտեմբերի 20-ին «Պարմայի» դեմ խաղում նա նորամուտը նշել է Իտալիայի A Սերիայում։ Հոկտեմբերի 17-ին «Ատալանտայի» դեմ խաղում Վիկտորը խփել է իր առաջին գոլը «Նապոլիի» կազմում: Գոլը տոնելիս նա ցույց տվեց մի մարզաշապիկ, որը կոչ էր անում վերջ տալ ոստիկանական դաժանությանը, որը տիրում էր իր հայրենի Նիգերիայում։ 2021 թվականին Եվրոպայի լիգայի խմբային փուլի «Սպարտակի», անգլիական «Լեսթերի» և լեհական «Լեգիայի» դեմ խաղերում ա խփել է 4 գոլ։ 2022 թվականի հոկտեմբերի 29-ին «Սասուոլոյի» դեմ խաղում Վիկտորը հեթ-տրիկ ձևակերպեց։ 2022/2023 թվականների Չեմպիոնների լիգայի խաղարկության ամստերդամի «Այաքսի», ֆրանկֆուրտի «Այնտրախտի» և «Միլանի» դեմ խաղերում Օշիմենը խփել է 5 գոլ։ 2023 թվականին Վիկտորը օգնեց ակումբին հաղթել ներքին առաջնությունը։ 2023 թվականի դեկտեմբերի 23-ին Օշիմենը երկարաձգել է պայմանագիրը Նապոլիի հետ։

2024 թվականի սեպտեմբերի 3-ին թուրքական Սուպերլիգայի «Գալաթասարայ» ակումբը բանակցություններ է սկսել Օշիմենին 2024/25 մրցաշրջանի ավարտին վարձավճարով ձեռք բերելու շուրջ։ Հաջորդ օրը «Գալաթասարայը» հայտարարել է Օշիմենի վարձակալության մասին։

## Կարիերան հավաքականում
2015 թվականի աշնանը Օշիմենը Նիգերիայի հավաքականի կազմում դարձավ Չիլիում կայացած պատանեկան աշխարհի առաջնության հաղթող։ Մրցաշարում նա խաղացել է ԱՄՆ-ի,Չիլիի, Խորվաթիայի, Ավստրալիայի, Բրազիլիայի, Մեքսիկայի և Մալիի հավաքականների դեմ խաղերում։ Մրցումների արդյունքներով՝ Վիկտորը, գոլ խփելով յոթ խաղերից յուրաքանչյուրում, խփել է տասը գոլ, այդ թվում՝ հեթ-տրիկ ավստրալացիների դարպասը, և դարձել է առաջնության լավագույն ռմբարկուն։

2017 թվականի հունիսի 1-ին Տոգոյի հավաքականի դեմ ընկերական խաղում Օշիմենը նորամուտը նշել է Նիգերիայի հավաքականում՝ երկրորդ խաղակեսում փոխարինելով Ահմեդ Մուսային։

2019 թվականին Վիկտորը ընդգրկվել է հավաքականի կազմում՝ մասնակցելու Եգիպտոսում անցկացվող Աֆրիկայի գավաթին։ Մրցաշարում նա խաղացել է Թունիսի հավաքականի դեմ խաղում։ Նույն տարվա սեպտեմբերի 10-ին Ուկրաինայի հավաքականի դեմ խաղում Օշիմենը խփել է իր առաջին գոլը ազգային հավաքականի կազմում:

2020 թվականի նոյեմբերի 13-ին Աֆրիկայի ազգերի գավաթի որակավորման խաղի ժամանակ Օսիմհենը պատգարակով դուրս եկավ խաղադաշտից վնասվածքի պատճառով, որից հետո նա բաց թողեց երկու ամիս հանդես գալուց։ 2022 թվականի հունիսի 13-ին նա իր կարիերայի առաջին «պոկեռն» է ձևակերպել Սան-Տոմե և Պրինսիպիի հավաքականի դեմ արտագնա խաղում (10:0)։

## Ձեռքբերումներ
### Թիմային
**«Նապոլի»**
* Իտալիայի չեմպիոն։ 2022/23
**«Գալաթասարայ»**
* Թուրքիայի չեմպիոն: 2024/25
* Թուրքիայի գավաթակիր: 2024/25

**Նիգերիայի հավաքական (մինչև 17 տարեկան)**
* Պատանեկան աշխարհի առաջնության հաղթող: 2015

**Նիգերիայի հավաքական**
* Աֆրիկայի գավաթի արծաթե մեդալակիր: 2023
* Աֆրիկայի գավաթի բրոնզե մեդալակիր: 2019

### Անձնական
* Սերիա A-ի մրցաշրջանի լավագույն ֆուտբոլիստ: 2022/23
* Լավագույն ռմբարկուն պատանեկան աշխարհի առաջնության: 2015 (10 գոլ)
* Սերիա A-ի լավագույն երիտասարդ խաղացողը: 2021/22
* Սերիա A-ի ամսվա լավագույն խաղացողը (**2**): մարտ 2022, հունվար 2023
* Սերիա A-ի ամսվա լավագույն գոլի հեղինակը: հունվար 2023
* Սերիա A-ի լավագույն ռմբարկուն: 2022/23
* Թուրքիայի առաջնության լավագույն ռմբարկուն: 2024/25
* Սերիա A-ի լավագույն հարձակվողը: 2022/23
* ESM-ի կողմից մրցաշրջանի խորհրդանշական հավաքականի մասնակից: 2022/23
* Աֆրիկացի տարվա խաղացողը: 2023
* ԱԱԳ-ի կողմից մրցաշրջանի խորհրդանշական հավաքականի մասնակից (**2**): 2023, 2024

## Վիճակագրություն
### Հավաքականում

### Խաղերը հավաքականում

**Արդյունք: խաղաղացած խաղեր: 35 / խփված գոլեր: 21; հաղթանակ: 21, ոչ-ոքի: 8, պարտություն: 4.**

### Հեթ-տրիկներ
2024 թվականի փետրվարի 28-ի դրությամբ Վիկտոր Օշիմենը հեթ-տրիկ է ձևակերպել 4 անգամ։ 3 անգամ նա մեկ խաղում խփել է երեք գոլ, 1 անգամ՝ չորս։

## Ծանոթագրություններ

 
Կատեգորիա:1996 ծնունդներ
Կատեգորիա:Բունդեսլիգայի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիայում ծնվածներ
Կատեգորիա:Նիգերիացի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ